stanford-oval/wikipedia huggingface dataset:
Jamaikankehrääjä

| Jamaikankehrääjä |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kehrääjälinnut Caprimulgiformes
Heimo::  Kehrääjät Caprimulgidae
Suku::  Isojenantillienkehrääjät Siphonorhis
Laji::  americana
Kaksiosainen nimi
 Siphonorhis americana  (Linnaeus, 1758) 
Katso myös
   Jamaikankehrääjä Wikispeciesissä   Jamaikankehrääjä Commonsissa 
Infobox OKNimi-testi OKIUCN-testi OK: 
Jamaikankehrääjä (Siphonorhis americana) on äärimmäisen uhanalainen tai jo sukupuuttoon kuollut kehrääjiin kuuluva lintulaji, joka on kotoperäinen Jamaikan saarella. Lajista ei ole varmoja havaintoja vuoden 1860 jälkeen.
Jamaikankehrääjä on noin 24 cm pitkä ja väritykseltään ruskean kirjava. Päälaki on harmaa ja silmänympärykset ovat mustat. Jamaikankehrääjällä on valkoinen kaulus. Linnun pyrstö on pitkä. Ulkonäöltään se muistuttaa antillienhaukkakehrääjää (Chordeiles gundlachii) ja männikkökehrääjää (Caprimulgus carolinensis).
Jamaikankehrääjää on tavattu sekä kuivista kalkkikivialueen metsistä sekä avoimemmasta maasta. Pesän lintu tekee mahdollisesti maahan. Jamaikankehrääjäkannan kooksi arvioidaan alle 50 yksilöä. Yhtenä tärkeimmistä syistä lajin vähenemiseen pidetään saarelle levinneitä mangusteja ja rottia. Lisäksi jamaikankehrääjän elinympäristöjä hakataan.
Jean-Pierre Coffe

Jean-Pierre Coffe helmikuussa 2012.
Jean-Pierre Coffe (24. maaliskuuta 1938 Lunéville, Meurthe-et-Moselle – 29. maaliskuuta 2016 Lanneray, Eure-et-Loir) oli ranskalainen radio- ja televisioesiintyjä, ruokakriitikko, kirjoittaja, kokki ja näyttelijä.
Coffe puolusti voimakkaasti aitoa keittiötä ja paikallisia tuotteita, mutta hänen osallistumisensa halpahallin mainoskampanjaan herätti keskustelua.
Hän näytteli muun muassa Volker Schlöndorffin elokuvassa Swannin rakkaus (1984) ja Claude Chabrolin elokuvassa Mustapukuisen naisen arvoitus (1978), jossa hänellä oli tohtori Déonin rooli.
Käännös suomeksi
Istiaía-Aidipsós

| Istiaía-Aidipsós Istiaía-Aidipsóksen kunta Ιστιαία-Αιδηψός Δήμος Ιστιαίας-Αιδηψού |
| --- | --- |
 Loutrá Aidipsoún kaupunki.
 Kunnan sijainti
 Istiaía-Aidipsós
 Koordinaatit: 38°57′N, 23°09′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Hallinto:  
 – Asutustyyppi:  kunta
 – Kallikrates-koodi:  2904
 – Kuntakeskus:  Istiaía
Pinta-ala:  
 – Kokonaispinta-ala:  505,9 km²
Väkiluku (2011):  21 083
 – Väestötiheys:  41,67 as./km²
Aikavyöhyke:  UTC+2
 – Kesäaika:  UTC+3
 
 www.dimosistiaiasaidipsou.net 
Infobox OKVirheellinen NIMI-arvo: 
Istiaía-Aidipsós (kreik. Ιστιαία-Αιδηψός eli Δήμος Ιστιαίας-Αιδηψού, Dímos Istiaías-Aidipsoú) on Kreikan kunta, joka sijaitsee Euboian alueyksikössä Keski-Kreikan alueella. Kunnan pinta-ala on 505,9 neliökilometriä ja väkiluku 21 083 (vuonna 2011). Kunnan kuntakeskus on Istiaía.
Istiaía-Aidipsós sijaitsee Euboian saaren luoteiskärjessä. Kuntaan kuuluvat Lichádeksen saaret, mukaan lukien Monoliá ja Strongylí, sekä Pontikonísin saari. Istiaía-Aidipsóksen kunta syntyi, kun Aidipsós, Artemísio, Istiaía, Licháda ja Oreoí yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Δήμος Ιστιαίας-Αιδηψού. Istiaía-Aidipsóksen kunnan verkkosivut. (kreikaksi)
Keski-Kreikan alue
| --- | --- |
Boiotian alueyksikkö:   Alíartos-Thespiés  Dístomo-Aráchova-Antíkyra  Livadeiá  Orchomenós  Tanágra  Thíva 
Euboian alueyksikkö:   Chalkída  Dírfys-Messapía  Erétria  Istiaía-Aidipsós  Kárystos  Kými-Alivéri  Mantoúdi-Límni-Agía Ánna  Skýros 
Evrytanían alueyksikkö:   Ágrafa  Karpenísi 
Fokiin alueyksikkö:   Delfoí  Dorída 
Fthiotiin alueyksikkö:   Amfíkleia-Eláteia  Domokós  Kaména Voúrla  Lamía  Lokroí  Makrakómi  Stylída
Jenny Maakal

| Mitalit> Maa:   Etelä-Afrikka.Naisten uinti. Olympialaiset  | Mitalit> Maa:   Etelä-Afrikka.Naisten uinti. Olympialaiset  | Mitalit> Maa:   Etelä-Afrikka.Naisten uinti. Olympialaiset  | Maa:   Etelä-Afrikka> Naisten uinti. |
| --- | --- | --- | --- |
|  Pronssia | Los Angeles 1932 | 400 m vapaauinti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Lontoo 1934 | 440 jaardin vapaauinti |  |
|  Hopeaa | Lontoo 1934 | 4 × 110 jaardin vapaauinti |  |
Jenny Genoveva Thomas (o.s. Maakal, 2. elokuuta 1913 Rayton Etelä-Afrikka – 15. syyskuuta 2002 Durban, Etelä-Afrikka) oli eteläafrikkalainen uimari ja olympiamitalisti. Hän voitti pronssia 400 metrin vapaauinnista Los Angelesin olympialaisissa 1932 ja oli mitaleilla myös kansainyhteisön kisoissa 1934, joissa hän voitti hopeaa sekä 440 jaardin vapaauinnista että 4 × 110 jaardin vapaauinnista.
Ishøjn kunta

| Ishøjin kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Pääkaupunkialue
Keskustaajama:  Ishøj
Hallinto:  
 – Pormestari:  Ole Bjørstorp
Pinta-ala:  
 – Kokonaispinta-ala:  26,5 km²
Väkiluku:  22 928
 – Väestötiheys:  865,2 as./km²
 
 www.ishoj.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Ishøj on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 22 928 asukasta, ja sen pinta-ala oli 26,5 neliökilometriä. Kunnan keskustaajama on myös nimeltään Ishøj.
Ishøj ei liittynyt muiden kuntien kanssa Tanskan kuntauudistuksessa 1. tammikuuta 2007.
Ishøjin kirkko.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
1: Torslunde Sogn
2: Ishøj Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Ishøjin kunnan kotisivut (tanskaksi)
Patient Number 9

| Patient Number 9 Ozzy Osbourne |
| --- | --- | --- |

Studioalbumin tiedot
 Julkaistu: 9. syyskuuta 2022
 Formaatti: CD, vinyyli, kasetti
 Tuottaja(t): Andrew Watt
 Tyylilaji: heavy metal
 Levy-yhtiö: Epic Records
Listasijoitukset
  2. (albumilista)    1. (fyysinen albumilista)
Ozzy Osbournen muut julkaisut
| Ordinary Man 2020 | Patient Number 9 2022 |   |
Patient Number 9 on englantilaisen heavy metal -laulaja Ozzy Osbournen kolmastoista studioalbumi. Se julkaistiin 9. syyskuuta 2022 Epic Recordsin kautta. Albumin nimikkokappale on julkaistu singlenä. Kappaleeseen on Todd McFarlanen ohjaama video. Albumin toisena singlenä julkaistiin kappale "Degradation Rules", ja kolmantena "Nothing Feels Right".
Kappaleet

Patient Number 9 – 7.21 (feat. Jeff Beck)
Immortal – 3.03 (feat. Mike McCready)
Parasite – 4.05 (feat. Zakk Wylde)
No Escape From Now – 6.46 (feat. Tony Iommi)
One of Those Days – 4.40 (feat. Eric Clapton)
A Thousand Shades – 4.26 (feat. Jeff Beck)
Mr. Darkness – 5.35 (feat. Zakk Wylde)
Nothing Feels Right – 5.35 (feat. Zakk Wylde)
Evil Shuffle – 4.10 (feat. Zakk Wylde)
Degradation Rules – 4.10 (feat. Tony Iommi)
Dead and Gone – 4.32
God Only Knows – 5.00
Darkside Blues – 1.47
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Kaaoszine: 
AllMusic: 
The Guardian: 
Metal Hammer: 
Soundi: 
Imperiumi: 9-/10
Kokoonpano

Ozzy Osbourne – laulu, huuliharppu
Zakk Wylde – kitara (kappaleet 1-3, 6-9, 11, 12)
Kokoonpano > Muut muusikot

Andrew Watt – kitara (kaikki kappaleet), tuotanto
Jeff Beck – kitara (kappaleet 1, 6)
Mike McCready – kitara (kappale 2)
Tony Iommi – kitara (kappaleet 4, 10)
Eric Clapton – kitara (kappale 5)
Josh Homme – kitara (kappale 12)
Robert Trujillo – bassokitara (kappaleet 1, 3, 4, 6, 7, 9-12)
Duff McKagan – bassokitara (kappaleet 2, 5)
Chris Chaney – bassokitara (kappale 8)
Taylor Hawkins – rummut (kappaleet 3, 7, 12)
James Poyser – urut (kappaleet 5, 7)
Aiheesta muualla

Patient Number 9 Discogsissa. (englanniksi)
Albumi Patient Number 9 Encyclopaedia Metallum -sivustolla (englanniksi)
Ozzy Osbourne
| --- | --- |
Studioalbumit:   Blizzard of Ozz  Diary of a Madman  Bark at the Moon  The Ultimate Sin  No Rest for the Wicked  No More Tears  Ozzmosis  Down to Earth  Under Cover  Black Rain  Scream  Ordinary Man  Patient Number 9 
Livealbumit:   Mr. Crowley (live ep)  Speak of the Devil  Randy Rhoads Tribute  Just Say Ozzy  Live & Loud  Live at Budokan 
Kokoelmat:   Best of Ozz  (1989)  Ten Commandments (1990)  The Ozzman Cometh – The Best of Ozzy Osbourne  (1997)  The Essential Ozzy Osbourne  (kokoelma, 2003)  Prince of Darkness  (4 CD:n kokoelma, 2005)  Memoirs of a Madman 
Videot:   Speak of the Devil (video)  Bark at the Moon (video)  The Ultimate Ozzy  Wicked Videos  Don't Blame Me  Live & Loud (video)  Live At Budokan (DVD)
Jean-Pierre Bemba

Jean-Pierre Bemba (2006)
Jean-Pierre Bemba Gombo (s. 4. marraskuuta 1962) on Kongon demokraattisen tasavallan poliitikko ja entinen kapinallisjohtaja.
Bemban isä Bemba Saolona oli menestyksekäs liikemies ja Mobutu Sese Sekon läheinen kumppani. Bemba vietti lapsuutensa Kinshasassa, Brysselissä sekä Gbadolitessa Pohjois-Kongossa, joka oli Mobutun lapsuudenkylä ja myöhemmin "Viidakon Versailles." Mobutu otti hänet henkilökohtaiseksi avustajakseen hänen täytettyään 30.
Isä Saolona pääsi myös lyhyeksi aikaa talousministeriksi Laurent Kabilan hallitukseen, kun hänen joukkonsa marssivat Kinshasaan toukokuussa 1997 ja syrjäyttivät Mobutun.
Vuonna 1998 Bemba muodosti Kongon vapautusliikkeen (MLC) Ugandan presidentin Yoweri Musevenin tuella Kabilaa vastaan. Muutamassa kuukaudessa MLC sai haltuunsa koko Pohjois-Kongon. Bemban sotavoima pakotti lopulta Kabilan toinen Kongon sodan päättäneeseen rauhansopimukseen. Hänet nimitettiin yhdeksi neljästä varapresidentistä siirtymäajan hallitukseen 2003–2006.
Bemba joukot kukistivat myös kapinayrityksen Keski-Afrikan tasavallassa presidentti Ange-Félix Patasséa vastaan 2002. Kun Patassé kaadettiin vallankaappauksella, hänen seuraajansa syytti Bembaa siviilien murhista, ryöstelystä ja joukkoraiskauksista.
Bemba oli ehdolla kesän 2006 Kongon presidentinvaaleissa. Bemban kannatus oli korkeinta pääkaupungissa lingalankielisessä Länsi-Kongossa, mukaan lukien Kinshasassa. Hän sai ensimmäisellä kierroksella toiseksi eniten ääniä, noin 20 %, vastaan Joseph Kabilan saamat 44 %. Miehet kohtasivat toiselle kierroksella lokakuun lopussa, jolloin Kabila valittiin presidentiksi.
Bemba ei hyväksynyt tulosta. Hän pakeni maasta maapetossyytöksiä, kun hänen joukkonsa ja maan armeija taistelivat Kinshasassa 22.–23. maaliskuussa 2007 muutaman kuukauden presidentinvaalien jälkeen hänen kieltäydyttyä luopumasta yksityisarmeijastaan.
Joukkojensa koettua tappion hallituksen joukoille Bemba pakeni Etelä-Afrikan lähetystöön, jossa hän piileskeli perheineen kolme viikkoa. 11. huhtikuuta 2007 YK:n rauhanturvaajat saattoivat hänet lentokentälle, josta hän lensi yksityisjetillä Portugalin Faroon samaan hoitoa vanhaan jalkavammaansa. Myöhemmin hän oleskeli Portugalin poliisin suojaamana huvilassa Quinta do Lagossa.
Bemba pidätettiin toukokuussa 2008 Belgiassa syytettynä sotarikoksista ja rikoksista ihmisyyttä vastaan.
Bemba omistaa edelleen Kongossa kaksi televisiokanavaa ja yhden radiokanavan, joiden toiminnan "aseistetut miehet" katkaisivat heinäkuussa 2010.
Jaakko Nahkuri

| Jaakko Nahkuri> Raahen kaupunginjohtaja |
| --- | --- |
 1979–2007  
Edeltäjä:  Yrjö Reinilä
Seuraaja:  Kari Karjalainen
Henkilötiedot
Syntynyt: 17. marraskuuta 1946 Lappeenranta
Kuollut: 15. lokakuuta 2017 (70 vuotta) Lappeenranta
Jaakko Nahkuri (17. marraskuuta 1946 Lappeenranta – 15. lokakuuta 2017 Lappeenranta) oli Raahen kaupunginjohtaja vuosina 1979–2007. Sitä ennen hän työskenteli Raahen kaupunginkamreerina 1978–1979. Nahkuri jäi eläkkeelle maaliskuussa 2006.
Jaakko Niinistö

Jaakko Niinistö (s. 1975) on Vantaan asukaspalveluista vastaava apulaiskaupunginjohtaja. Vantaan kaupunginvaltuuston valitessa asukaspalveluista vastaavaa apulaiskaupunginjohtajaa tammikuussa 2015 hän voitti virkaa siihen asti väliaikaisesti hoitaneen Heidi Nygrenin äänin 37–24. Niinistö on tekniikan tohtori ja dosentti. Hän on toiminut tutkijana Helsingin yliopiston epäorgaanisen kemian laboratoriossa.
Ennen valintaansa apulaiskaupunginjohtajaksi Niinistö toimi Vantaan kaupunginvaltuuston ja -hallituksen jäsenenä sekä jälkimmäisen toisena varapuheenjohtajana. Hän oli myös perussuomalaisten valtuustoryhmän puheenjohtaja. Niinistöstä tuli ensimmäinen kunnalliseen johtovirkaan valittu perussuomalainen. Hän oli puolueen jäsen kesään 2017 asti.
Jaakko Niinistön isä oli Teknillisen korkeakoulun emeritusprofessori Lauri Niinistö ja veli on puolustusministeri Jussi Niinistö.
Jean De Clercq

Jean De Clercq (17. toukokuuta 1905 Antwerpen, Belgia – 20. maaliskuuta 1984) oli belgialainen jalkapalloilija, pelipaikaltaan puolustava keskikenttäpelaaja.
De Clercq edusti koko ammattilaisuransa Royal Antwerpia vuodet 1925–1934. Hän voitti joukkueen kanssa kahdesti Jupiler Pro Leaguen kausilla 1928–1929 ja 1930–1931. De Clercq debytoi Belgian A-maajoukkueessa huhtikuussa 1930 ja osallistui vuoden 1930 maailmanmestaruuskilpailuihin.
Jean Dauberval

Jean Dauberval vuoden 1790 paikkeilla.
Jean Dauberval, (ent. Bercher, 19. elokuuta 1742 Montpellier – 14. helmikuuta 1806, Tours) oli ranskalainen balettitanssija, -opettaja ja -koreografi. Häntä pidetään koomisen baletin keksijänä.
Dauberval oli Jean-Georges Noverren huippuoppilas. Ensiesiintymisensä hän teki vuonna 1761 Pariisin oopperassa, ja jatkoi sen jälkeen tanssiuraansa vuoteen 1783 saakka ennen balettimestariksi ryhtymistään. Jo vuonna 1773 hän oli aloittanut apulaisbalettimestarina. Hänen oma tanssityylinsä oli ilmaisukykyistä ja elehtivää, ja hän opetti toimintabaletista samoin periaattein kuin Noverrekin. Daubervalin oppilaita olivat ainakin Charles Didelot ja Salvatore Viganò.
Dauberval kirjoitti uransa aikana useita baletteja, joista tunnetuin on vuonna 1789 ilmestynyt La Fille mal gardée. Se on myös yksi vanhimmista baleteista, joita esitetään vielä 2000-luvulla.
Jaakko Niemi (uudisraivaaja)

Jaakko Sipinpoika Niemi (22. huhtikuuta 1715 – 15. joulukuuta 1785 Teuva) oli aikanaan tunnettu uudisraivaaja.
Niemen vanhemmista ja syntymäpaikasta ei ole tietoa. Teuvalle hänet merkittiin uudisasukkaaksi 1760 eli jo 40-vuotiaana ja rippikirjaan  hänen syntymäaikansa lisättiin vasta parinkymmenen vuoden päästä. Niemi alkoi raivata tilaansa esikoispoika Joosepin syntymävuonna 1753. Raivaukseen hän ei saanut tukea, mutta silti sen seurauksena ensin 18 ja sitten vielä 7 verovapaata vuotta. 1777 hänellä oli raivattuna 5/12 manttaalin tila itselleen lunastettavaksi, Niemi toisin sanoen kohosi omalla työllään rengistä merkittävän uudistilan isännäksi. Pihapiirissä oli kahdeksan rakennusta, päärakennuksessa oli avattava ikkuna ja maalattu karmi. Pihalle kaivettu kaivo oli peräti 16 metrin syvyinen, ulkorakennuksiin kuului saunan ohella paja. Niemen talli sijaitsi kaukana pihapiiristä, kirkolla asti. Useita peltoja oli tuolloin raivauksessa, vaikkakin vasta yksi oli valmis. Ojia oli kaivettu 4 kilometriä ja aitoja niittyjen ympärille 16 kilometriä. Humalatarha puuttui, mutta sadan humalasalon tarha oli suunnitteilla. Niemellä oli ollut raivaus- ja rakennustöissään  apuna tilapäisesti yksi renki ja lisäksi veljensä, mutta varsinaista työväkeä hän pestasi tilalleen vasta tytärten tultua naitetuiksi.
Niemen puoliso vuodesta 1749 oli miestään huomattavasti nuorempi Maria Joosepintytär (1731–1806). Perheeseen syntyi kaksi poikaa, joista toinen kuoli jo syntymävuonnaan, ja kaksi tytärtä.
Jaakko Nieminen

| Jaakko Nieminen> Henkilötiedot |
| --- | --- |
Syntynyt: 27. tammikuuta 1987 (ikä 37) Uurainen
Kansalaisuus:   Suomi
Uran tiedot
Laji:  kestävyysjuoksu
Seura:  Jyväskylän Kenttäurheilijat
Valmentaja:  Antero Liukkonen
 Tietolaatikko päivitetty 22. syyskuuta 2019 
Aiheesta muualla
jaakkonieminen.blogspot.com
Jaakko Nieminen (s. 27. tammikuuta 1987 Uurainen) on suomalainen kestävyysjuoksija, joka edustaa Jyväskylän Kenttäurheilijoita. Aikaisemmin hän on edustanut Multian Jyskettä. Hänen valmentajansa on Antero Liukkonen.
Nieminen on voittanut maratonjuoksun Suomen mestaruuden vuosina 2015, 2017, 2018, 2019 ja 2020. Puolimaratonin SM-kilpailuissa hän on saavuttanut hopeaa 2014 ja 2019 sekä pronssia 2017 ja 2018. Viestijuoksun SM-kilpailuissa hän on saanut 4 × 1 500 metrin viestissä pronssia 2007 ja 2010. Maastojuoksun SM-kilpailuissa hän saavutti 12 kilometrillä pronssia 2018, pitkän matkan joukkuekilpailussa kultaa 2012, 2015 ja 2018, hopeaa 2013 ja 2019 sekä pronssia 2014 ja 2017 sekä lyhyen matkan joukkuekilpailussa pronssia 2022.
Niemisen ennätys 1 500 metrin juoksussa on 3.53,88 (Lapinlahti 2010), 3 000 metrillä 8.18,22 (Kuortane 2015), 5 000 metrillä 14.21,58 (Sollentuna 2014), 10 000 metrillä 29.52,00 (Oslo 2014), puolimaratonilla 1.06,40 (Barcelona 2016) ja maratonilla 2.19.49 (Vantaa 2020).
Orogenia

Orogenia on prosessi, jossa vuoristot, kuten kuvan Himalaja, syntyvät. Kuvaussuunta on likimain etelään, joten etualalla on Tiibetin ylänkö.
Orogenia eli vuorijonopoimutus on prosessi, jossa vuoristo syntyy mannerliikuntojen työntäessä mannerlaattoja yhteen. Mannerlaattojen rajakohdat rutistuvat ja poimuttuvat luoden poimuvuoristoja. Rutistumakohta kohoaa ylös, koska sen täytyy säilyttää isostaattinen tasapaino. Poimuvuoristoa, jonka eroosio on kuluttanut kumpuilevaksi maastoksi, sanotaan peneplaaniksi.
Vuorijonopoimutuksia maapallon historiassa

Luettelo ei ole täysin kattava.
Vuorijonopoimutuksia maapallon historiassa > Eurooppa

Svekokarjalainen (1 900–1 800 miljoonaa vuotta sitten)
Kaledonialainen (440–360 miljoonaa vuotta sitten)
Ural (permikausi)
Variskilainen (muun muassa Iberian vuoret 450–350 miljoonaa vuotta sitten)
Vanhavariskilainen (450–400 miljoonaa vuotta sitten)
Keskivariskilainen (400–380 miljoonaa vuotta sitten)
Uusvariskilainen (380–350 miljoonaa vuotta sitten)
Tulivuorenpurkauksia
Karpaattien poimutus
Alppilainen (noin 60–5 miljoonaa vuotta sitten)
Vuorijonopoimutuksia maapallon historiassa > Aasia

Himalaja (noin 65–55 miljoonaa vuotta sitten)
Vuorijonopoimutuksia maapallon historiassa > Amerikka

Laramiden vuorijononpoimutus, Kalliovuoret (noin 70–40 miljoonaa vuotta sitten)
Andien poimutus (noin 200–0 miljoonaa vuotta sitten)
Appalakkien poimutus (noin 350–300 miljoonaa vuotta sitten)
Vuorijonopoimutuksia maapallon historiassa > Etelämanner

Napier (4000 ±200 miljoonaa vuotta sitten)
Rayner  (noin 3500 miljoonaa vuotta sitten)
Humboldt (noin 3000 miljoonaa vuotta sitten)
Insel  (2650 ±150 miljoonaa vuotta sitten)
Varhainen Ruker (2000–1700 miljoonaa vuotta sitten)
Myöhäinen Ruker / Nimrod  (1000 ±150 miljoonaa vuotta sitten)
Beardmore orogeny (633–620 miljoonaa vuotta sitten)
Ross Orogeny (noin 500 miljoonaa vuotta sitten)
Jean Cuminal

Jean Cuminal (2. huhtikuuta 1923 Amiens – 18. huhtikuuta 1996) oli ranskalainen roomalaiskatolinen piispa. Hänet vihittiin papiksi 29. kesäkuuta 1946 ja nimitettiin Besançonin arkkihiippakunnan vihkipiispaksi sekä Curubiksen titulaaripiispaksi 2. tammikuuta 1975. Piispaksi vihkiminen seurasi 8. maaliskuuta. Pääkonsekraattorina toimi Géry-Jacques-Charles Leuliet, jota avustivat Marc-Armand Lallier ja Francis-Albert Bougon.
Cuminal sai 6. toukokuuta 1982 nimityksen Saint-Flourin ja 25. heinäkuuta 1990 Bloisin piispaksi, jona hän toimi, kunnes kuoli 73-vuotiaana virassa.
Jean De Bie

Jean De Bie (toukokuu 1892 Uccle, Belgia – 30. huhtikuuta 1961) oli belgialainen jalkapallomaalivahti. Hän oli pituudeltaan 184-senttimetrinen.
De Bie edusti koko ammattilaisuransa Racing Clubia vuodet 1919–1934. Hän debytoi Belgian A-maajoukkueessa huhtikuussa 1920 ja pelasi joukkueessa 37 ottelua. Hän voitti kultaa kesäolmpialaista 1920. Hän pelasi myös vuoden 1930 maailmanmestaruuskilpailuissa.
Jeffrey Walker

Jeffrey Walker
Jeffrey Walker (s. 25. maaliskuuta 1969 Prescot, Englanti) on brittiläinen muusikko, bassokitaristi ja laulaja Liverpoolista. Hänet tunnetaan parhaiten Carcass-yhtyeestä. Ennen Carcassia Walker soitti punk-yhtyeessä Electro Hippies. Carcassin hajottua Walker perusti Blackstar-yhtyeen kahden entisen Carcassin jäsenen kanssa.
Carcass aktivoitui jälleen vuonna 2007 ja Walker on myös mukana kokoonpanossa.
Walker on tehnyt myös kansikuvituksia muutamille albumeille. Parhaiten tunnettu on Napalm Death -yhtyeen Scum albumin kannet.
Isthmian League

| Isthmian League |
| --- | --- |
Laji:  jalkapallo
Maa(t):   Englanti
Perustettu:  1905
Joukkueita:  22 (Premier Division Central) 20 (North Division) 19 (South Central Division) 20 (South East Division)
Sarjataso:  7 (Premier Division) 8 (muut divisioonat)
Ylempi taso:  National League South & North
Isthmian League on englantilainen jalkapallosarja, joka yhdessä Northern Premier Leaguen ja Southern Leaguen kanssa käsittää Englannin seitsemänneksi ja kahdeksanneksi korkeimmat sarjatasot. Isthmian Leaguen korkein sarjataso on Premier Division, sen alapuolella ovat North Division, South Central Division ja South East Division.
Sarjajärjestelmä

Premier Divisionissa pelaa 22 joukkuetta ja alemman sarjatason divisioonissa pelaa 20 joukkuetta. Premier Divisionin voittaja nousee suoraan National Leagueen, sijoille 2-5 sijoittuneet joukkueet pelaavat nousukarsinnan ja kolme viimeistä putoavat. Alempien sarjatasojen divisioonien voittajat nousevat suoraan Premier Divisioniin, sijoille 2-5 sijoittuneet joukkueet pelaavat nousukarsinnan ja kaksi viimeistä putoavat.
Joukkueet kaudella 2021–2022

| 0 | 1 | 2 | 3 |
| --- | --- | --- | --- |
|  Premier Division Bishop's Stortford  Bognor Regis Town  Bowers & Pitsea  Brightlingsea Regent  Carshalton Athletic  Cheshunt  Corinthian-Casuals  Cray Wanderers  East Thurrock United  Enfield Town  Folkestone Invicta  Haringey Borough  Hornchurch  Horsham  Kingstonian  Leatherhead  Lewes  Margate  Merstham  Potters Bar Town  Wingate & Finchley  Worthing  |  North Division AFC Sudbury  Aveley  Barking  Basildon United  Brentwood Town  Bury Town  Canvey Island  Coggeshall Town  Dereham Town  Felixstowe & Walton United  Grays Athletic  Great Wakering Rovers  Hashtag United  Heybridge Swifts  Hullbridge Sports  Maldon & Tiptree  Romford  Stowmarket Town  Tilbury  Witham Town  |  South Central Division Ashford Town (Middx)  Basingstoke Town  Bedfont Sports  Binfield  Bracknell Town  Chalfont St Peter  Chertsey Town  Chipstead  Guernsey  Hanwell Town  Marlow  Northwood  South Park FC  Staines Town  Sutton Common Rovers  Thatcham Town  Tooting & Mitcham United  Uxbridge  Westfield  |  South East Division Ashford United  Burgess Hill Town  Chichester City  Corinthian  Cray Valley Paper Mills  East Grinstead Town  Faversham Town  Hastings United  Haywards Heath Town  Herne Bay  Hythe Town  Lancing  Phoenix Sports  Ramsgate  Sevenoaks Town  Sittingbourne  Three Bridges  VCD Athletic  Whitehawk  Whitstable Town  |
Aiheesta muualla

Sarjan kotisivut
PKI

Julkisen avaimen menetelmä
Public key infrastructure (PKI) (julkisen avaimen järjestelmä, julkisen avaimen infrastruktuuri, kuvaavammin julkisten avainten hallintajärjestelmä) on järjestely, joka vastaa julkisen avaimen salausjärjestelmien yhteen perushaasteeseen: miten luottaa vapaasti levitetyn julkisen avaimen aitouteen. Julkisen avaimen menetelmiä voi kyllä käyttää ilmankin PKI-järjestelyä. PKI on terminä peräisin X.509-standardista (RFC 5280). PKI-järjestelmissä luotettava taho ("varmentaja") allekirjoittaa digitaalisesti julkisen avaimen tunnistetietoineen, jolloin allekirjoitettua avainta lisätietoineen ("varmenne", "sertifikaatti") voidaan jakaa, ja sen vastaanottajat voivat teoriassa varmistua allekirjoituksen teknisen oikeellisuuden ja allekirjoittavan tahon luotettavuuden perusteella, että vastaanotetun avaimen tunnistetiedot ovat oikeat.